Sahti meni viinipussiin – kelpaako Alkoihin?

Kelpaako tämän Alkoihin? Sami Perttilä

Sakari Nupponen

Vuosisatainen suomalainen perinnejuoma tulee nykyaikaan, mutta kelpaako tämä Alkolle?

Tammitynnyreistä ja muovikanistereista on tultu nyt tähän 2,8 litran pakkaukseen. Se on runsaat pari jumprua (0,8 desiä) enemmän kuin yksi kannu tai kaksi tuoppia (= 2,6 litraa).

– Uusi pakkaus korvaa pitkään Lammin Sahdin omassa myymälässä, Kauppakeskus Tuulosessa, olleen kolmen litran kanisterin. Ehdimme kokeilla vastaavaa pahvikuorellista pakkausta kymmenen vuoden ajan ennen vuosituhannen vaihdetta. Tuolloin myynti jouduttiin lopettamaan kohonneen kerta-astiaveron takia. Teknisesti pakkaus toimi jo tuolloin hyvin ja oli ensimmäinen BIB- eli Bag-in-Box-pakkaus Suomessa, kertoo Lammin Sahdin toimitusjohtaja Pekka Kääriäinen

Pakkauksen on piirtänyt Kääriäisen yrittäjäperheen kuopus Jouni Kääriäinen Sen on valmistanut ja painanut ranskalainen Smurfit Kappa -yhtiö. Tuote tulee aluksi vähittäismyyntiin vain Lammin Sahdin omaan myymälään kauppakeskus Tuuloseen Hämeenlinnaan.

Myöhemmin sitä saattaa saada myös muutamasta muusta Alkosta, mikäli Alko kelpuuttaa sen valikoimaansa.

Kirja-arvio Kun on maistanut 18 810 eri olutta, voisi odottaa asiantuntemusta. Odotus ei ole turha. Filosofian tuntiopettajana Jyväskylän yliopistossa työskenteleväHannu Nikulainenon kahden muun oluenharrastajan ja kirjoittajan kanssa palannut siihen, mistä kaikki lähtee: sahtiin. Jos Sahti – elävä muinaisolut olisi musiikkia, tätä kaiketi kutsuttaisiin juurimusiikiksi. Tekijäkolmikko lähestyy sahtia kaikista mahdollisista tulokulmista. Historia, maantiede, kansatiede, luonnontieteet, politiikka ja talous mäskätään ja keitetään yhteen käydäkseen sitten gastronomiaksi. Teos osoittaa ettei muinaisolut ole kuollut sukupuuttoon vaan elää meikäläisen ydinalueensa eli Sata-Hämeen lisäksi Viron saarilla, Ruotsin Gotlannissa ja Norjan vuonomaisemissa sekä Latviassa, Liettuassa ja Venäjälle. Teksti on kuin hyvin juotava sahti. Mika Laitinen, Johannes Silvennoinen ja Hannu Nikulainen: Sahti – elävä muinaisolut. Moreeni. 222 sivua. Hinta kaupasta riippuen 34–45 euroa.